Ir-Regolament tal-Kummissioni (KE) Nru 756/2004
tat-22 ta' April 2004
li jipprojbixxi sajd għall-gambli b'bastimenti li jtajru l-bandiera ta' Stat Membru
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitá Ewropea,
Wara li kkunsidrat ir-Regolament (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll applikabbli għall-politika tas-sajd komuni [1], u b'mod partikolari l-Artikolu 21(3) ta' dan,
Billi:
(1) Ir-Regolament tal-Kunsill (KE) Nru 2287/2003 tad-19 ta' Diċembru 2003 li jiffissa għall-2004 l-opportunitajiet tas-sajd u l-kondizzjonijiet assoċjati għal ċerti stokkijiet ta' ħut u gruppi ta' stokkijiet ta' ħut, applikabbli fl-ilmijiet Komunitarji u, għal bastimenti Komunitarji, f'ilmijiet fejn tinħtieġ limitazzjoni fuq il-qbid [2] jistabbilixxi l-kwoti għall-gambli għall-2004.
(2) Sabiex tiżġura l-konformità mad-disposizzjonijiet relatati mal-limiti fuq il-kwantitá għal qabdiet ta' stokkijiet suġġetti għal kwoti, il-Kummissjoni trid tiffissa d-data sa meta qabdiet minn bastimenti li jtellgħu il-bandiera ta' Stat Membru jitqiesu li jkunu utilizzaw il-kwota assenjata kollha.
(3) Skond l-informazzjoni riċevuta mill-Kummissjoni, il-qabdiet ta' gambli fl-ilmijiet tad-diviżjoni 3L tan-NAFO minn bastimenti li jtellgħu il-bandiera ta' Stat Membru jew reġistrati fi Stat Membru utilizzaw il-kwota kollha assenjata għall-2004. Il-Komunità pprojbiet is-sajd għal dan l-istokk mill-1 ta' Marzu 2004. Din id-data għandha tiġi adottata f'dan ir-Regolament ukoll,
ADOTTAT DAN IR-REGOLAMENT:
Artikolu 1
Qabdiet ta' gambli fl-ilmijiet tad-diviżjoni 3L tan-NAFO minn bastimenti li jtellgħu il-bandiera ta' Stat Membru jew reġistrati fi Stat Membru huma b'dan meqjusa li utilizzaw il-kwota kollha assenjata lill-Komunità għall-2004.
Is-sajd għall-gambli fl-ilmijiet tad-diviżjoni 3L tan-NAFO minn bastimenti li jtellgħu il-bandiera ta' Stat Membru jew reġistrati fi Stat Membru huwa b'dan ipprojbit, kif ukoll iż-żamma abbord, it-trasbord u t-tniżżil l-art ta' dan l-istokk maqbud mill-bastimenti memmija wara d-data ta' applikazzjoni ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Huwa għandhu japplika mill-1 ta' Marzu 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, It-22 ta' April 2004.